text: абыла қызылорда облысы қармақшы ауданындағы ауыл, темір жол бекеті, қармақшы ауылдық округі орталығы. аудан орталығы жосалы кентінен қарай 17 км-дей жерде, сырдарияның оң жағалауында орналасқан. 1999 жылы тұрғындар саны 1207 адам (643 ер адам және 564 әйел адам) болса, 2009 жылы 1107 адамды (580 ер адам және 527 әйел адам) құрады. іргесі 1936 жылы қаланды. 1956-1996 жылдары қаракөл қойын өсіретін «қармақшы» кеңшарының орталығы болған. кеңшар негізінде абылада және округке қарасты анакөл, қызылтам ауылдарында шаруа қожалықтары құрылған. абыланың темір жолға таяу тұсында 1941 жылы 2-дүниежүзілік соғысқа осы ауылдан аттанған ер-азаматтар салған жел диірмені ескерткіш ретінде сақталған.